— Прэзідэнт Федэрацыі тайскага бокса Расіі даведаўся аб маім падарожжы ў Краснадар. Ён прапанаваў правесці шэраг навучальных заняткаў у тых гарадах, куды мы паедзем з канцэртамі. Семінар праходзіў у новым, вельмі сучасным і фірмовым клубе. Здзівіла, што туды прыйшло каля 150 чалавек, каб паглядзець на мяне як на спартоўца, які пакінуў след у муай-тай. Былі людзі з усяго Краснадарскага краю, а таксама з Растова і нават з Сібіры. Палова проста фатаграфавалася і гутарыла. Іншыя ўдзельнічалі ў занятках. Былі і дарослыя мужчыны, і дзяўчаты, і юніёры. Дарэчы, у гэтым клубе да мяне праводзіў семінар легендарны баксёр Рой Джонс. Я таксама адчуў сябе Роем Джонсам, бо так шмат аўтографаў ніколі нідзе не даваў.